FI Euroopan unionin virallinen lehti L 218/17

KOMISSION TÄYTÄNTÖÖNPANOPÄÄTÖS,

annettu 13 päivänä elokuuta 2012,

kalastustuotteiden punnitusta koskevien neuvoston asetuksen (EY) N:o 1224/2009 60 artiklan 1 ja 3 kohdan mukaisten pistokoesuunnitelmien ja asetuksen (EY) N:o 1224/2009 61 artiklan 1 kohdan mukaisten valvontasuunnitelmien hyväksymisestä komission toimesta

(tiedoksiannettu numerolla C(2012) 5568)

(Ainoastaan saksan-, viron-, englannin-, liettuan-, hollannin-, puolan-, suomen- ja ruotsinkieliset tekstit ovat todistusvoimaiset)

(2012/474/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 60 artiklan 1 ja 3 kohdan ja 61 artiklan 1 kohdan,

ottaa huomioon jäsenvaltioiden toimittamat pistokoe- ja valvontasuunnitelmat,

sekä katsoo seuraavaa:

(1) Asetuksen (EY) N:o 1224/2009 60 artiklan 1 ja 2 kohdan mukaisesti jäsenvaltion on varmistettava, että kaikki kalastustuotteet punnitaan purkamisen yhteydessä ennen kalastustuotteiden varastossa säilyttämistä, kuljettamista tai myyntiä valvontaviranomaisten hyväksymiä järjestelmiä noudattaen, jollei kyseinen jäsenvaltio ole vahvistanut pistokoesuunnitelmaa, jonka komissio on hyväksynyt ja joka perustuu yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä 8 päivänä huhtikuuta 2011 annetun komission täytäntöönpanoasetuksen (EU) N:o 404/2011 (2) 76 artiklan 1 kohdassa ja liitteessä XIX vahvistettuihin riskiperusteisiin menetelmiin.

(2) Asetuksen (EY) N:o 1224/2009 60 artiklan 3 kohdan mukaisesti jäsenvaltio voi 60 artiklan 1 kohdassa vahvistetusta yleisestä punnitusvelvoitteesta poiketen sallia kalastustuotteiden punnitsemisen kalastusaluksessa sillä edellytyksellä, että kyseinen jäsenvaltio on vahvistanut 60 artiklan 1 kohdassa tarkoitetun pistokoesuunnitelman, jonka komissio on hyväksynyt ja joka perustuu täytäntöönpanoasetuksen (EU) N:o 404/2011 76 artiklan 2 kohdassa ja liitteessä XX vahvistettuihin riskiperusteisiin menetelmiin.

(3) Asetuksen (EY) N:o 1224/2009 61 artiklan 1 kohdan mukaisesti jäsenvaltiot voivat sallia kalastustuotteiden punnitsemisen niiden purkamispaikasta kuljettamisen jälkeen edellyttäen, että ne kuljetetaan asianomaisen jäsenvaltion alueella sijaitsevaan määräpaikkaan ja että tämä jäsenvaltio on vahvistanut valvontasuunnitelman, jonka komissio on hyväksynyt ja joka perustuu täytäntöönpanoasetuksen (EU) N:o 404/2011 77 artiklan 1 kohdassa ja liitteessä XXI vahvistettuihin riskiperusteisiin menetelmiin.

(4) Komission hyväksyttäväksi on toimitettu pistokoesuunnitelmat Saksasta (14.11.2011), Irlannista (7.11.2011), Liettuasta (11.1.2012), Alankomaista (18.1.2012), Puolasta (5.3.2012), Suomesta (7.11.2011) ja Yhdistyneestä kuningaskunnasta (15.12.2011) ja valvontasuunnitelmat Saksasta (14.11.2011), Virosta (15.12.2011), Irlannista (7.11.2011), Puolasta (5.3.2012), Suomesta (7.11.2011) ja Yhdistyneestä kuningaskunnasta (15.12.2011). Ne ovat asianomaisten riskiperusteisten menetelmien mukaisia. Ne olisi sen vuoksi hyväksyttävä.

(5) Tämä päätös on asetuksen (EY) N:o 1224/2009 60 artiklan 1 ja 3 kohdassa ja 61 artiklan 1 kohdassa tarkoitettu hyväksyntäpäätös.

(6) Komission on tarpeen seurata toimivatko pistokoe- ja valvontasuunnitelmat tehokkaasti ja tarkistavatko kyseiset jäsenvaltiot niitä säännöllisesti. Tätä varten jäsenvaltioiden olisi raportoitava komissiolle näiden suunnitelmien soveltamisesta,

ON HYVÄKSYNYT TÄMÄN PÄÄTÖKSEN:

1 artikla

1. Hyväksytään asetuksen (EY) N:o 1224/2009 60 artiklan 1 kohdan mukaiset Saksan, Irlannin, Liettuan, Puolan, Suomen ja Yhdistyneen kuningaskunnan pistokoesuunnitelmat, jotka koskevat kalastustuotteiden punnitsemista.

2. Hyväksytään asetuksen (EY) N:o 1224/2009 60 artiklan 3 kohdan, sovellettuna yhdessä 60 artiklan 1 kohdan kanssa, mukaiset Saksan, Irlannin, Liettuan, Alankomaiden ja Yhdistyneen kuningaskunnan pistokoesuunnitelmat, jotka koskevat kalastustuotteiden punnitsemista kalastusaluksessa.

3. Hyväksytään asetuksen (EY) N:o 1224/2009 61 artiklan 1 kohdan mukaiset Saksan, Viron, Irlannin, Puolan, Suomen ja Yhdistyneen kuningaskunnan valvontasuunnitelmat, jotka koskevat kalastustuotteiden punnitsemista niiden asianomaisen jäsenvaltion alueella sijaitsevaan määräpaikkaan kuljettamisen jälkeen.

2 artikla

Edellä 1 artiklassa tarkoitettujen jäsenvaltioiden on ennen 1 päivää huhtikuuta 2014 toimitettava komissiolle kertomus 1 artiklassa tarkoitettujen pistokoe- ja valvontasuunnitelmien soveltamisesta.

3 artikla

Tämä päätös on osoitettu Saksan liittotasavallalle, Viron tasavallalle, Irlannille, Liettuan tasavallalle, Alankomaiden kuningaskunnalle, Puolan tasavallalle, Suomen tasavallalle ja Ison-Britannian ja Pohjois-Irlannin yhdistyneelle kuningaskunnalle.

Tehty Brysselissä 13 päivänä elokuuta 2012. Komission puolesta Maria DAMANAKI Komission jäsen

(1) EUVL L 343, 22.12.2009, s. 1.

(2) EUVL L 112, 30.4.2011, s. 1.